**Template de lucru pentru completarea cererii de finanțare din formularul online**

#

* **Arie tematică**:

*Marcați aria tematică ce corespunde majorității activităților culturale propuse, apreciată prin prisma conținutului respectivelor activități și a ponderii rezultatelor lor în rezultatele finale, în special a rezultatelor privind publicul.*

* **Tipul ofertei culturale**:

*Realizați încadrarea în funcție de valoarea finanțării nerambursabile solicitate: acțiune - max. 25.000 lei / proiect - max. 75.000 lei / program - max. 150.000 lei.*

* **Titlul ofertei culturale**:

*Formulați o denumire succintă, clară, elocventă; va fi enunțată în toate comunicările publice; folosiți un acronim, dacă este posibil.*

* **Sumar** (max. 300 de cuvinte):

*Descrieți succint oferta culturală, grupurile țintă cărora li se adresează și rezultatele vizate, evidențiind elementele particulare care o definesc, o disting în contextele și domeniile de intervenție și prin care aduce plusvaloare în comunitate. Sumarul ofertei culturale va fi comunicat public și va putea fi folosit pentru materialele promoționale realizate.*

* **Perioada de implementare** (max. 100 de cuvinte):

*Menționați intervalul calendaristic estimat pentru implementare, precum și datele estimative pentru evenimentele deschise publicului și locațiile propuse, cu menționarea* *acordurilor de principiu privind utilizarea respectivelor spații,* *în cazul în care nu sunt la sediul solicitantului.*

* **Valoarea totală a ofertei culturale, în lei**:

*Valoarea totală a ofertei culturale este suma valorii finanțării nerambursabile solicitate și a valorii co-finanțării, din surse proprii și/sau atrase. Valoarea totală cuprinde cheltuielile eligibile necesare.*

* **Valoarea finanțării nerambursabile solicitate, în lei**:
* **Valoarea co-finanțării din surse proprii și/sau atrase, în lei**:
* **Procentul co-finanțării din surse proprii și/sau atrase** (de ex.: 25,5%):
* **Conceptul, viziunea artistică și conținutul** (max. 1500 de cuvinte):

*Prezentați succint și concret conceptul, viziunea artistică și conținutul ofertei culturale, evidențiind modul în care acestea se racordează la Strategia culturală a municipiului Timișoara 2014-2024.*

* **Context și justificare** (max. 1500 de cuvinte): \*

*Analizați contexul pentru care se propune oferta culturală. Identificați problema/nevoia la care aceasta răspunde, inclusiv cauzele și efectele ei. Justificați modul în care oferta culturală propusă contribuie la ameliorarea/satisfacerea nevoii și/sau cartografierea de noi oportunități/nevoi.*

* **Scop și obiective** (max. 1000 de cuvinte):

*Enunțați scopul proiectului. Definiți SMART obiectivele generale și specifice ale ofertei culturale. Evidențiați, apoi, modul în care acestea răspund cerințelor, analizând individual fiecare obiectiv și prioritate atinse.*

* **Abordări în relațiile cu oamenii - cetățeni, public, voluntari, profesioniști** (max. 1000 de cuvinte):

*Sintetizați mecanisme, procese, metode și/sau instrumente privind modul în care veți facilita incluziunea culturală, accesul și participarea la cultură a cetățenilor, veți atrage și/sau dezvolta noi categorii de public și/sau veți integra activități de mediere și/sau educație culturală. Posibile acțiuni ar putea include: accesibilizarea conținuturilor artistice și a mediilor de expunere/transmitere, implicarea de mediatori/educatori culturali sau interculturali, alegerea unor cartiere și/sau spații / locații accesibile, oferirea de oportunități de dialog cu artiști/specialiști implicați, formarea publicului, voluntarilor, profesioniștilor din alte sectoare și/sau a operatorilor culturali. Motivați alegerile prin referințe la analize, studii și/sau cercetări proprii, ale partenerilor și/sau din surse externe privind nevoia/oportunitatea realizării ofertei culturale propuse.*

* **Valoare adăugată și impact** (max. 1000 de cuvinte): **\***

*Definiți punctele în care oferta culturală propusă inovează, atributele care o diferențiază de alte oferte culturale similare sau de ediții trecute ale acesteia. Evidențiați impactul specific estimat, efectele la nivelul grupurilor țintă stabilite, atât prin indicatori calitativi, cât și prin indicatori de rezultat cuantificabili, corespunzători obiectivelor specifice.*

* **Grup țintă. Beneficiari direcți și indirecți** (max. 1000 de cuvinte):

*Definiți calitativ și cantitativ grupul țintă, beneficiarii direcți și indirecți ai ofertei culturale, furnizând date concrete. Ca referință, pentru o definire corectă, parcurgeți semnificația termenilor din preambulul regulamentului.*

* **Activități** (max. 2000 de cuvinte):

*Descrieți activitățile ofertei culturale, în secvențialitatea lor logică, menționând pentru fiecare în parte, după caz, următoarele: i). activitățile specifice și subactivitățile acestora (acolo unde e cazul), ii). perioada și locul/locurile în care se desfășoară, iii). partenerii implicați și rolurile aferente. Includeți și activități interne de management de proiect: planificare, monitorizare, evaluare și raportare.*

* **Rezultate și produse** (max. 1000 de cuvinte):

*Sintetizați rezultatele calitative și cantitative ale ofertei culturale, în corelație cu obiectivele și activitățile propuse. Vor fi prezentate, după caz, produsele/livrabilele preconizate. Gradul de realizare a activităților și rezultatelor aferente reflectă gradul de îndeplinire a obiectivelor proiectului și implicit eficacitatea utilizării finanțării nerambursabile.*

* **Metodologia de implementare** (max. 1500 de cuvinte): \*

*Descrieți succint procesul, setul de proceduri documentate, lista de pașilor care trebuie urmați pentru a implementa oferta culturală. Prezentați filosofia ofertei culturale, modul în care această filosofie se transpune în organizarea, planificarea și derularea activităților ofertei culturale.*

* **Monitorizare și evaluare** (max. 1000 de cuvinte): \*

*Descrieți succint și cuantificați indicatorii folosiți pentru urmărirea implementării ofertei culturale, instrumentele de colectare a datelor pentru analiză și modalitățile de acțiune în cazurile în care se constată devieri de la planul inițial sau de la calitatea activităților, rezultatelor, produselor ofertei culturale.*

* **Managementul riscului** (max. 1000 de cuvinte): \*

*Descrieți succint, pentru fiecare dintre riscurile estimate, probabilitatea de concretizare, gradul de influență asupra derulării ofertei culturale, modalități de prevenire și modalități de remediere.*

* **Comunicare, promovare, diseminare** (max. 1500 de cuvinte):

*Descrieți succint metodele și canalele de promovare și vizibilitate ale ofertei culturale, cum se asigură comunicarea și diseminarea activităților și rezultatelor proiectului către toate părțile interesate.*

* **Echipa de implementare** (max. 1000 de cuvinte):

*Prezentați succint experiența proprie - organizațională și/sau a coordonatorului ofertei culturale - în conceperea, implementarea și dezvoltarea de oferte culturale similare. Descrieți succint rolurile din echipa de implementare, cu menționarea competențelor, expertizelor și experiențelor necesare fiecărui rol și includeți scurte prezentări în cazul persoanelor cu roluri asumate, respectiv metode de atragere în cazul rolurilor vacante.*

* **Parteneriate** (max. 1000 de cuvinte):

*Prezentați succint parteneriatele, menționând pentru fiecare, pe de o parte, expertiza și experiențe relevante, iar pe de altă parte, roluri și responsabilități asumate.*

* **Sustenabilitate** (max. 1000 de cuvinte):

*Prezentați succint posibilitățile de continuare/repetare a ofertei culturale după terminarea finanțării nerambursabile; descrieți în ce măsură oferta culturală generează mecanisme, procese sau produse durabile.*

* **Contribuția la revitalizarea și/sau creșterea calității vieții** (max. 1000 de cuvinte):

*Descrieți succint impactul estimat, ca efecte produse, în cartiere sau zone de intervenție și/sau pentru categorii de public adresate, sub aspecte precum i). incluziunea și coeziunea socială, ii). conștientizarea și responsabilizarea față de patrimoniul material, natural și/sau imaterial, după caz, și/sau iii). susținerea dezvoltării economiei locale - a mărcilor și afacerilor locale din diferite sectoare, precum ICC, manufacturi, turism, ospitalitate, petrecerea timpului liber ș.a. Identificați și cuantificați indicatori de impact din aceste puncte de vedere.*

* **Alte mențiuni relevante** (max. 1000 de cuvinte):

*Enumerați alte informații pe care le considerați relevante pentru oferta culturală.*